נשים והגוף שלהן.

מאת: טלי גרברציק.
אישה אוהבת את הגוף שלה?

רוב הנשים שאני פוגשת לא מרוצות ממידתן מהמראה מחלקי גוף שונים. רוב הנשים נמצאות במלחמה קשה עם הגוף שלהן .

יש לי הצעה להסתכלות שונה על הענין ומתוך כך אולי להביא לפתרון הבעיה.

גופה של האישה בנוי מצלע האדם כלומר הוא בנוי ממהות גברית גם לפי  הלשון העברית גוף זה זכר ונשמה היא מלשון נקבה. הנשמה הנשית נמצאת בתוך גוף גברי היא אמורה לדעת להתנהל עם בן הזוג שלה הגוף כפי שמתנהלים בזוגיות.

זוגות החיים בטוב שנים רבות מספרים שסודם המשותף הוא אהבה הדדית וכבוד . קבלת השני מבלי הרצון לשנותו. הקשבה לצרכי השני ומתן מקום ומרחב לצרכיו בניסיון לכבדם ולעזור לו לספקם.

כך גם זוגיות זו שבין הנשמה לגוף. הנשמה היא רוחנית ויצירתית שמימית בעלת דמיון חלומות ורצונות  ואילו הגוף הוא ארצי מאורגן מסודר בעל כללים וחוקי פעולה מאורגנים וקבועים גברי במהותו.

כאשר הנשמה אינה מקבלת את הגוף ודוחה אותו היא מתעללת בו ,כאשר אשה מרעיבה את גופה מענה אותו באימוני כושר מפרכים או לחלופין מאביסה על עצמה מאכלים משמינים ולא בריאים היא אינה פועלת באופן זוגי ואז הגוף בוחר לבגוד בה על ידי מחלות חוסר תפקוד ומוות .כמו בזוגיות רגילה כאשר אחד מבני הזוג מתעללים בו הוא מחפש מפלט מהזוגיות על ידי חוסר תפקוד בריחה או נטישה.

גוף ונשמה הם למעשה שניים שחוברו יחדיו. הנישואים נוצרו מרגע ההתעברות ומחזיקים מעמד עד המוות .לפי הקבלה הנשמה בוחרת לאיזה גוף לבוא ואם כך הדבר נישואים אלו נוצרו מרצון.  כך שעלינו להסתכל על גופינו כעל בן זוג אהוב לאוהבו לכבדו להקשיב לו ולתקשר אתו .ברגע שנעשה זאת נדע מהם צרכיו נתייחס אליו בכבוד ואהבה והוא ממילא יצמח ויפרח, יכיל את הנשמה באהבה רבה.

